钦定古今图书集成/明伦汇编/闺媛典/第001卷 > 《易经》 > 《系辞上》
## 钦定古今图书集成/明伦汇编/闺媛典/第001卷 > 《易经》 > 《系辞上》

“乾道成男”，“《坤》道成女。”

〈本义〉此变化之成形者。〈大全〉朱子曰：“天地父母，分明是一理。乾道成男，坤道成女，则凡天下之男皆《干》之气，天下之女皆《坤》之气，便彻上彻下，即是一个气都透了。通人物言之，在动物如牝马之类，在植物亦有男女，如麻有牡麻，及竹有雌雄之类，皆离阴阳刚柔不得。”又曰：“岂得男便都无阴，女便都无阳？这般须要错看。”